عبد اللہ ابن عباس ؓ ادھیڑ عمر والوں میں نوجوان ہیں ، ان کی زبان سائل اوران کا ذہن رسا ہے ، مجاہد تابعی کہتے تھے کہ میں نے ابن عباس ؓ کے فتاویٰ سے بہتر کسی شخص کا فتویٰ نہیں دیکھا ، علاوہ اس شخص کے جو قال رسول اللہ صلی اللہ علیہ وسلم کہتا ہے ، طاؤس کہتے تھے کہ میں نے آنحضرت ﷺ کے پانچ سو اصحاب ؓ کو دیکھا ہے کہ جب وہ کسی مسئلہ میں ابن عباس ؓ سے مباحثہ کرتے اور دونوں میں اختلافِ رائے ہوتا تو آخر میں ابن عباس ؓ ہی کی رائے پر فیصلہ ہوتا ۔
Entity: طاؤس — Type: /person